સલમાન ખાન, અનુષ્કા શર્મા, અમિતાભ બચ્ચન, દીપિકા પાદુકોણ, અજય દેવગન અને શાહિદ કપૂર સહિત બોલિવૂડના અનેક એક્ટર્સ તેમની ફિલ્મ્સના શૂટિંગ માટે સૌરાષ્ટ્રના મહેમાન બન્યા છે. વાસ્તવમાં સૌરાષ્ટ્રના મહેલો તેમજ નાના રણમાં અનેક હિન્દી ફિલ્મ્સનું શૂટિંગ થયું છે. રાજવી ઠાઠના પર્યાય ગણાતા સૌરાષ્ટ્રના મહેલો વાસ્તવમાં બોલિવૂડ માટે રાજસ્થાનનો ખૂબ જ સારો ઓપ્શન છે. વળી, બોલિવૂડના સ્ટાર્સ અવારનવાર સૌરાષ્ટ્રમાં શૂટિંગની સુખદ યાદોને આપણી સાથે શૅર કરતા આવ્યા છે. ગાઇડથી લઇને પ્રેમ રતન ધન પાયો જેવી હીટ ફિલ્મોનું અહીં શૂટીંગ થયું છે. સૌરાષ્ટ્રમાં શૂટીંગ થયેલી ફિલ્મો સાથે હિટ જાણે અજાણે જોડાઇ જાય છે. અહીં જાણીએ કે, કઈ હિન્દી ફિલ્મ્સમાં આપણે ‘ખૂશ્બૂ સૌરાષ્ટ્રની’ ફીલ કરી છે.